**ОБЩИНСКИ СЪВЕТ – СВИЩОВ**

ПРЕПИС!

До………………………

**Р Е Ш Е Н И Е**

**№ 181**

от редовно заседание на Общинския съвет,

проведено на 31.03.2016 г., Прот. № 13

**ОТНОСНО:** Разкриване на социална услуга в общността – делегирана от държавата дейност „Защитено жилище за лица с умствена изостаналост“ с. Овча могила, община Свищов, ул. „Оборище“ № 1

На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), във връзка с чл. 36, ал. 2, т. 7, буква „д“ и чл. 36в, ал. 3, т. 1 от Правилника за прилагане на Закона за социално подпомагане и предложение с Вх. № 484/21.03.2016 от Г. Генчев – Кмет на Община Свищов, Общински съвет – Свищов,

**РЕШИ:**

1. Дава съгласие за разкриване на „**Защитено жилище за лица с умствена изостаналост**” – социална услуга в общността като делегирана от държавата дейност, **с капацитет 12 лица** и **численост на персонала 7 щатни бройки** – съгласно Приложение № 6 от Методика за определяне числеността на персонала в специализираните институции и социални услуги в общността, утвърдена със Заповед № РД 01-864/30.10.2012 г. на Министъра на труда и социалната политика, **считано от 01.01.2017 г.**

2. Защитеното жилище да бъде разположено на първия етаж от ремонтираното общежитие на СУПЦ село Овча могила и да се разкрие като компенсирана промяна на услугата – СУПЦ.

**МОТИВИ:** В изпълнение на годишния план за развитие на социалните услуги на територията на Община Свищов за 2016 г. и план за реформиране на социалната услуга СУПЦ на национално ниво (съгл. писмо на Агенция за социално подпомагане с изх. № 9102-1350/24.09.2014 г.), с цел предприемане на конкретни действия СУПЦ предвижда реформиране чрез компенсирана промяна, т.е намаляване капацитета на услугата СУПЦ на 63 и разкриване на нова социална услуга „Защитено жилище за лица с умствена изостаналост” – с капацитет 12 – социална услуга – резидентен тип за лица завършили професионалното си обучение в СУПЦ, за които не е възможно да бъде осигурена семейна среда.

В залата присъстват 25 общински съветници.

Гласували “За” – 25, “Против” – няма и “Въздържали се” – няма.

ПРЕДСЕДАТЕЛ НА ОбС:…/п/……

/д-р К. Кирилов/

Вярно при ОбС: …………………............

/В. Минчева-Иванова/